Pulmofiŝoj

La pulmofiŝoj aŭ dipnoj (Dipnoi) estas dolĉakvaj ostaj fiŝoj.

La pulmofiŝoj dividiĝis en la suba devono de la kvast-naĝilaj fiŝoj. Ili ricevis la nomon, ĉar ili havas krom la bronko ankaŭ paran aŭ neparan pulmon. Tiu estas ligita per aerdukto al la ezofago, ventre. Ĝi havas specifan cirkulan sistemon. La kora atrio estas dividita en dekstran kaj maldekstran partojn, per neperfekte fermiĝinta vando. Iliaj dentoj kuniĝis al muelaj lamenoj. En la intesta kanalo troviĝas spirala faldaĵo.

La vosta naĝilo estas nesimetria, kun ĝi unuiĝis la dorsa kaj subvosta naĝiloj. La korpon kovras forte modifiĝintaj skvamoj (cosmoid-tipaj).

Ilia interna skeleto ne ostiĝis tute, la paraj naĝiloj ne estas homologaj kun tiuj de la surteraj bestoj.

La pulmofiŝoj estas endanĝerigitaj bestoj, el kiuj la du plej gravaj estas la aŭstralia pulmofiŝo kaj la afrika pulmofiŝo.